laion/Wikipedia-Exotic huggingface dataset:
מריה אנה, ארכידוכסית אוסטריה (1882–1940)

מריה אנה, ארכידוכסית אוסטריה (בגרמנית: Maria Anna von Österreich;‏ 6 בינואר 1882 - 25 בפברואר 1940) הייתה בתו של הארכידוכס פרידריך, דוכס טשן, ואשתו של אליא, דוכס פארמה. מריה אנה נולדה בלינץ ב-6 בינואר 1882, לארכידוכס פרידריך, דוכס טשן ולאיזבלה, נסיכת קרוי, בתם של רודולף, דוכס קרוי ונטלי, נסיכת לינייה. ב-25 במאי 1903 התחתנה מריה אנה בווינה עם אליא, נסיך בורבון-פארמה, ממנו נולדו לה 8 ילדים. בשנת 1907 מת חמיה רוברטו הראשון, דוכס פארמה, ובנו אנריקו, דוכס פארמה ירש את תאריו, אולם מכיוון שהוא היה נכה שימש בעלה אליא כעוצר במקומו. בשנת 1939 מת אנריקו, ואחיו ג'וזפה, דוכס פארמה ירש את תאריו, אולם גם הוא היה נכה, ובשל כך אליא נותר עוצר גם בשמו. ב-25 בפברואר 1940 מתה מריה אנה בביתה בלוזאן, והיא בת 58 שנים. ב-25 במאי 1903 התחתנה מריה אנה עם אליא, דוכס פארמה, ממנו נולדו לה 5 ילדים: אליזבטה, נסיכת בורבון-פארמה (1904–1983) קרלו לואיג'י, נסיכת בורבון-פארמה (1905–1912) מריה פרנצ'סקה, נסיכת בורבון-פארמה (1906–1994) רוברטו השני, דוכס פארמה (1909–1974) פרנצ'סקו, נסיך בורבון-פארמה (1913–1959) ג'ובאנה, נסיכת בורבון-פארמה (1916–1949) אליצ'ה, נסיכת בורבון-פארמה (1917–2017), התחתנה עם אלפונסו, דוכס קלבריה מריה כריסטינה, נסיכת בורבון-פארמה (1925–2009) מדיה וקבצים בנושא מריה אנה, ארכידוכסית אוסטריה בוויקישיתוף
אליא, דוכס פארמה

אליא, דוכס פארמה (באיטלקית: Elia di Borbone-Parma‏; 23 ביולי 1880 – 27 ביוני 1959), היה הטוען לכתר דוכסות פארמה בין השנים 1950–1959. אליא נולד ב-23 ביולי 1880 בביאריץ, לרוברטו הראשון, דוכס פארמה ולרעייתו הראשונה מריה פיה, נסיכת בורבון-שתי הסיציליות, בתם של פרננדו השני, מלך שתי הסיציליות ומריה תרזה, ארכידוכסית אוסטריה. בשנת 1882 מתה אמו במהלך לידת הילד השנים עשר, ובשנת 1884 התחתן אביו בשנית עם מריה אנטוניה, נסיכת פורטוגל, ממנה היו לאביו עוד 12 ילדים. המשפחה הגדולה נהגה לגור רוב השנה בטירה בעיר שוורצאו באוסטריה תחתית, ובקיץ לחזור ללוקה שבאיטליה. לצורך כך נשכרה רכבת מיוחדת. אליא ואחיו למדו לדבר איטלקית, צרפתית, גרמנית, ספרדית, פורטוגזית ואנגלית. אחותו זיטה העידה מאוחר יותר שפעם שאלה את אביה כיצד עליהם להגדיר את עצמם, והוא השיב: "אנחנו נסיכים צרפתים ששלטו באיטליה". בפועל, מבין 24 ילדים של רוברטו, רק שלושה, נולדו באיטליה. ב-1907 נפטר אביו, ואחיו אנריקו, דוכס פארמה ירש את תאריו, אולם מכיוון שהוא היה נכה שימש אליא כעוצר במקומו. בשנת 1910 הגיעו אליא ואחיו להסכמה כיצד עליהם לחלק את נכסיו. שנה לאחר מכן, אחותו זיטה, נישאה לארכידוכס קרל, ובעקבות רצח פרנץ פרדיננד ב-1914 הפכו קרל וזיטה ליורשי העצר. בשל העובדה שלמשפחה לא היה לאום מוגדר, מלחמת העולם הראשונה פילגה אותה כליל. אליא ואחיו פליצ'ה ורנאטו התגייסו לצבא האוסטרו-הונגרי, אשר גיסם, בעלה של זיטה, שרת בו גם כן בדרגת גנרל, בעוד אחיהם סיסטו וסוואריו ניסו להתגייס לצבא צרפת, ולאחר שנדחו התגייסו לצבא בלגיה. בעקבות חוזה סן-ז'רמן שנחתם בספטמבר 1919 קיבלה ממשלת צרפת את הזכות להפקיע את נכסיהם של מי שלחמו בצבאות אויב בזמן המלחמה. כתוצאה מכך הוחרמו נכסיו של אליא, אשר מלכתחילה קיבל את חלק הארי של ירושת אביהם. אחיו סיסטו וסוואריו פנו אל בית המשפט הצרפתי בדרישה לקבל את הנכסים לעצמם. ב-1925 דחה בית המשפט הצרפתי את דרישותיהם, אך בית המשפט לערעורים הפך את פסק הדין ב-1928. עם זאת, בפועל, ממשלת צרפת מעולם לא החזירה דבר ושילמה פיצויים לאליא של 11 מיליון פרנק. בשנת 1939 מת אנריקו, ואחיו ג'וזפה, דוכס פארמה ירש את תאריו, אולם גם הוא היה נכה ובשל כך אליא נותר עוצר גם בשמו. בשנת 1950 מת אחיו ג'וזפה, ואליא הפך לטוען לכתר דוכסות פארמה. ב-27 ביוני 1959 מת אליא בפרידברג, אוסטריה, ובנו רוברטו השני, דוכס פארמה ירש את תאריו. ב-25 במאי 1903 התחתן אליא עם מריה אנה, ארכידוכסית אוסטריה, בתם של הארכידוכס פרידריך, דוכס טשן ואיזבלה, נסיכת קרוי, ממנה נולדו לו 8 ילדים: אליזבטה, נסיכת בורבון-פארמה (1904–1983) קרלו לואיג'י, נסיכת בורבון-פארמה (1905–1912) מריה פרנצ'סקה, נסיכת בורבון-פארמה (1906–1994) רוברטו השני, דוכס פארמה (1909–1974) פרנצ'סקו, נסיך בורבון-פארמה (1913–1959) ג'ובאנה, נסיכת בורבון-פארמה (1916–1949) אליצ'ה, נסיכת בורבון-פארמה (1917–2017), התחתנה עם אלפונסו, דוכס קלבריה מריה כריסטינה, נסיכת בורבון-פארמה (1925–2009) מדיה וקבצים בנושא אליא, דוכס פארמה בוויקישיתוף
רוברטו השני, דוכס פארמה

רוברטו השני, דוכס פארמה (באיטלקית: Roberto II di Borbone-Parma;‏ 7 באוגוסט 1909 - 25 בנובמבר 1974), היה הטוען לכתר דוכסות פארמה בין השנים 1959–1974. רוברטו נולד ב-7 באוגוסט 1909 בבאדן, לאליא, נסיך בורבון-פארמה ולמריה אנה, ארכידוכסית אוסטריה, בתם של הארכידוכס פרידריך, דוכס טשן ואיזבלה, נסיכת קרוי. הוא היה בן דודם של בוריס השלישי, מלך בולגריה, ז'אן, הדוכס הגדול של לוקסמבורג, אוטו, נסיך הכתר של אוסטריה ואנה, מלכת רומניה. בשנת 1950 מת דודו ג'וזפה, דוכס פארמה, ואביו ירש את תאריו. בשנת 1959 מת אביו, ורוברטו ירש את תאריו והפך לטוען לכתר דוכסות פארמה. ב-25 בנובמבר 1974 מת רוברטו בווינה, ומכיוון שלא היו לו ילדים ירש דודו סאווריו, נסיך בורבון-פארמה את תאריו. מדיה וקבצים בנושא רוברטו השני, דוכס פארמה בוויקישיתוף רוברטו השני, דוכס פארמה
איפון

איפּוֹן (בקאנג'י: 一本, מילולית: "נקודה אחת מלאה") הוא הניקוד הגבוה ביותר שספורטאי, אמן לחימה יכול להשיג בקרב אמנויות לחימה יפניות כגון: ג'ודו, ג'ו ג'יטסו, קראטה וקנדו. בג'ודו, איפון הוא ניצחון מוחלט. השגת איפון מסיימת באופן מיידי את הקרב. איפון יוענק עבור כל אחד מהמקרים הבאים: הטלת היריב על גבו, בכוח ובמהירות, תוך כדי שליטה. ריתוק גב היריב למזרן למשך 20 שניות. הכנעת היריב על ידי חניקה או בריח. עונש הנסוקו-מאקה ליריב, כלומר עונש פסילה, שווה ערך לאיפון. הטלת היריב בניקוד וואזארי(אנ') ולאחר מכן ריתוקו למשך כ-10 שניות. הטלת היריב בניקוד וואזארי ולאחר מכן הטלת היריב בניקוד וואזארי בשנית. אובדן הכרה/עילפון של היריב בעקבות חניקה. שבירת המרפק של היריב בעקבות בריח. בקראטה, איפון הוא ניצחון מיידי והוא מוענק כאשר הספורטאי מבצע טכניקה התקפית בצורה טובה וליריב הזדמנות קטנה להגן. ניקוד זה מוענק במקרים של בעיטות מוצלחות לראשו של היריב או הטלות ג'ודו שמיד אחריהן מגיעות מכות נוספות. מדריך שיטות ניקוד בג'ודו באתר 'judoinfo.com' מדריך ניקוד בג'ודו, אתר 'judoinfo.com' ‏"The Judo Handbook", ‏רוזן הוצאה לאור, גוגל ספרים
אנריקו, דוכס פארמה

אנריקו, דוכס פארמה (באיטלקית: Enrico di Borbone-Parma‏; 13 ביוני 1873 – 16 בנובמבר 1939), היה הטוען לכתר דוכסות פארמה בין השנים 1907–1939. אנריקו נולד ב-13 ביוני 1873 ברורשאך, שווייץ, לרוברטו הראשון, דוכס פארמה ולרעייתו הראשונה מריה פיה, נסיכת בורבון-שתי הסיציליות, בתם של פרננדו השני, מלך שתי הסיציליות ומריה תרזה, ארכידוכסית אוסטריה. בשנת 1882 מתה אמו במהלך לידת הילד השנים עשר, ובשנת 1884 התחתן אביו בשנית עם מריה אנטוניה, נסיכת פורטוגל, ממנה היו לאביו עוד 12 ילדים. המשפחה הגדולה נהגה לגור רוב השנה בטירה בעיר שוורצאו באוסטריה תחתית, ובקיץ לחזור ללוקה שבאיטליה. לצורך כך נשכרה רכבת מיוחדת. אנריקו ואחיו למדו לדבר איטלקית, צרפתית, גרמנית, ספרדית, פורטוגזית ואנגלית. אחותו זיטה העידה מאוחר יותר שפעם שאלה את אביה כיצד עליהם להגדיר את עצמם, והוא השיב: "אנחנו נסיכים צרפתים ששלטו באיטליה". בפועל, מבין 24 ילדים של רוברטו, רק שלושה, נולדו באיטליה. בשנת 1907 נפטר אביו ואנריקו ירש את תאריו, אולם מכיוון שהוא היה נכה שימש אחיו אליא כעוצר במקומו. בשנת 1910 הגיעו אליא ואחיו להסכמה כיצד עליהם לחלק את נכסיו. שנה לאחר מכן, אחותו זיטה, נישאה לארכידוכס קרל, ובעקבות רצח פרנץ פרדיננד ב-1914 הפכו קרל וזיטה ליורשי העצר. בעקבות חוזה סן-ז'רמן שנחתם בספטמבר 1919 קיבלה ממשלת צרפת את הזכות להפקיע את נכסיהם של מי שלחמו בצבאות אויב בזמן המלחמה. כתוצאה מכך הוחרמו נכסיו של אחיו אליא, אשר מלכתחילה קיבל את חלק הארי בירושה של אביהם. אחיו סיסטו וסוואריו פנו אל בית המשפט הצרפתי בדרישה לקבל את הנכסים לעצמם. ב-1925 דחה בית המשפט הצרפתי את דרישותיהם, אך בית המשפט לערעורים הפך את פסק הדין ב-1928. עם זאת, בפועל, ממשלת צרפת מעולם לא החזירה דבר ושילמה פיצויים לאליא של 11 מיליון פרנק. ב-16 בנובמבר 1939 מת אנריקו בלוקה, ואחיו ג'וזפה, דוכס פארמה ירש את תאריו, אולם גם הוא היה נכה ובשל כך אליא נותר עוצר גם בשמו. מדיה וקבצים בנושא אנריקו, דוכס פארמה בוויקישיתוף אנריקו, דוכס פארמה, באתר "Find a Grave" (באנגלית)
ג'וזפה, דוכס פארמה

ג'וזפה, דוכס פארמה (באיטלקית: Giuseppe di Borbone-Parma‏; 30 ביוני 1875 – 7 בינואר 1950), היה הטוען לכתר דוכסות פארמה בין השנים 1939–1950. ג'וזפה נולד ב-30 ביוני 1875 בביאריץ, לרוברטו הראשון, דוכס פארמה ולרעייתו הראשונה מריה פיה, נסיכת בורבון-שתי הסיציליות, בתם של פרננדו השני, מלך שתי הסיציליות ומריה תרזה, ארכידוכסית אוסטריה. בשנת 1882 מתה אמו במהלך לידת הילד השנים עשר, ובשנת 1884 התחתן אביו בשנית עם מריה אנטוניה, נסיכת פורטוגל, ממנה היו לאביו עוד 12 ילדים. המשפחה הגדולה נהגה לגור רוב השנה בטירה בעיר שוורצאו באוסטריה תחתית, ובקיץ לחזור ללוקה שבאיטליה. לצורך כך נשכרה רכבת מיוחדת. אנריקו ואחיו למדו לדבר איטלקית, צרפתית, גרמנית, ספרדית, פורטוגזית ואנגלית. אחותו זיטה העידה מאוחר יותר שפעם שאלה את אביה כיצד עליהם להגדיר את עצמם, והוא השיב: "אנחנו נסיכים צרפתים ששלטו באיטליה". בפועל, מבין 24 ילדים של רוברטו, רק שלושה, נולדו באיטליה. בשנת 1907 נפטר אביו ואחיו אנריקו, דוכס פארמה ירש את תאריו, אולם מכיוון שהוא היה נכה שימש אחיו אליא כעוצר במקומו. בשנת 1910 הגיעו אליא ואחיו להסכמה כיצד עליהם לחלק את נכסיו. שנה לאחר מכן, אחותו זיטה, נישאה לארכידוכס קרל, ובעקבות רצח פרנץ פרדיננד ב-1914 הפכו קרל וזיטה ליורשי העצר. בעקבות חוזה סן-ז'רמן שנחתם בספטמבר 1919 קיבלה ממשלת צרפת את הזכות להפקיע את נכסיהם של מי שלחמו בצבאות אויב בזמן המלחמה. כתוצאה מכך הוחרמו נכסיו של אחיו אליא, אשר מלכתחילה קיבל את חלק הארי בירושה של אביהם. אחיו סיסטו וסוואריו פנו אל בית המשפט הצרפתי בדרישה לקבל את הנכסים לעצמם. ב-1925 דחה בית המשפט הצרפתי את דרישותיהם, אך בית המשפט לערעורים הפך את פסק הדין ב-1928. עם זאת, בפועל, ממשלת צרפת מעולם לא החזירה דבר ושילמה פיצויים לאליא של 11 מיליון פרנק. בשנת 1939 מת אנריקו, וג'וזפה ירש את תאריו, אולם גם הוא היה נכה ובשל כך אליא נותר עוצר גם בשמו. ב-7 בינואר 1950 מת ג'וזפה בלוקה, ואחיו אליא, דוכס פארמה ירש את תאריו. מדיה וקבצים בנושא ג'וזפה, דוכס פארמה בוויקישיתוף
אליפות ישראל באתלטיקה 2018

אליפות ישראל באתלטיקה ה-82 נערכה בין התאריכים 4 - 5 ביולי 2018 באצטדיון הדר יוסף. אורחת האליפות הייתה אליסון פליקס (ארצות הברית ארצות הברית) שהשתתפה בריצת שליחות 4x100 מטר. דיאנה ויסמן (מכבי השגים ראשון לציון), זכתה בשתי מדליות זהב, בריצת 100 מטר בשיא ישראלי חדש ובריצת 200 מטר. דריה לוקשין (מכבי חיפה כרמל), זכתה בשתי מדליות זהב, בריצת 400 מטר ובריצת 400 מטר משוכות. חנה קנייזבה-מיננקו (מכבי חיפה כרמל), זכתה בשתי מדליות זהב, בקפיצה לרוחק ובקפיצה משולשת. נצו דוד טאייצ'או (מכבי תל אביב), זכה בשתי מדליות זהב, בריצת 800 מטר ובריצת 1500 מטר תום יעקובוב (מכבי חיפה כרמל), זכה בשתי מדליות זהב, בקפיצה לרוחק ובקפיצה משולשת דיאנה ויסמן (מכבי השגים ראשון לציון), קבעה בריצת 100 מטר בשלב המוקדמות שיא ישראלי חדש של 11.38 שניות, שיפור לשיא הוותיק בן 46 השנים של אסתר רוט-שחמורוב (11.45 שניות). לונה צ'מטאי (מכבי תל אביב) קבעה בריצת 1500 מטר שיא ישראלי חדש של 4:11.69 דקות, שיפור לשיא הוותיק בן 25 השנים של עדנה לנקרי-שומיק (4:14.18 דקות). רשימת מקצועות לתחרות: אליפות ישראל ה-82, בתאריך: 04/07/18 (אורכב 05.07.2018 בארכיון Wayback Machine), באתר איגוד האתלטיקה בישראל רשימת מקצועות לתחרות: אליפות ישראל ה-82, בתאריך: 05/07/18 (אורכב 05.07.2018 בארכיון Wayback Machine), באתר איגוד האתלטיקה בישראל קנדול בייסדן (ארצות הברית ארצות הברית) סיימה שנייה (11.77 שניות) קנדול בייסדן (ארצות הברית ארצות הברית) סיימה שנייה (23.95 שניות) סיארה אליזבת שורט (ארצות הברית ארצות הברית) סיימה ראשונה (55.44 שניות) נליאניה אגליי נפונה (קניה קניה) סיימה ראשונה (2:03.58 דקות) נליאניה אגליי נפונה (קניה קניה) סיימה ראשונה (4:11.55 דקות) יאנה מקסימבה (בלארוס בלארוס) סיימה ראשונה ביחד עם חנין נסאר (1.78 מטר) אנה קרסוצקה (אוקראינה אוקראינה) סיימה שנייה (6.04 מטר) אולגה פרקוביאק (פולין פולין) סיימה ראשונה (4.00 מטר) אנה קרסוצקה (אוקראינה אוקראינה) סיימה שנייה (14.01 מטר) מריה אובצ'יניקובה (קזחסטן קזחסטן) סיימה שלישית (12.90 מטר) סלומה ריג'ישוולי (גאורגיה גאורגיה) סיימה שנייה (13.21 מטר) סלומה ריג'ישוולי (גאורגיה גאורגיה) סיימה ראשונה (49.64 מטר) קוסטס סקרבוליס (ליטא ליטא) סיים שלישי (10.62 שניות) קוטו קורט לאונל (מוזמביק מוזמביק) סיים שלישי (48.20 שניות) קיפקוג'יי מאגוט ריימונד (קניה קניה) סיים ראשון (3:43.48 דקות) קיפקוג'יי מאגוט ריימונד (קניה קניה) סיים ראשון (13:39.25 דקות) קוטו קורט לאונל (מוזמביק מוזמביק) סיים ראשון (50.96 שניות) רומן לושקרב (קזחסטן קזחסטן) סיים ראשון (2.17 מטר) ניקנדרוס סטיליאנו (קפריסין קפריסין) סיים ראשון (5.35 מטר) ליאוניד אקימוב (גרמניה גרמניה) סיים ראשון (19.41 מטר) פוסקה דומנטאס (ליטא ליטא) סיים ראשון (59.88 מטר) גוגה ציכווריה (גאורגיה גאורגיה) סיים ראשון (63.87 מטר)
Liberian Girl

Liberian Girl הוא הסינגל התשיעי והאחרון של הזמר מייקל ג'קסון מתוך האלבום "Bad". השיר נכתב בשנת 1983 כחלק מתהליך הכנת האלבום "Victory" של להקת "הג'קסונים", אך לבסוף לא הוקלט. במהלך העבודה על האלבום "Bad" השיר שוכתב ועובד מחדש. הסינגל שוחרר באירופה ובאוסטרליה. ג'ון פרלס, עורך הניו יורק טיימס, כתב כי המלודיה בשיר מהווה המשך ל"Billie Jean". דייוויד סיגרסון שיבח את השיר במגזין "רולינג סטון" וכתב כי "Liberian Girl הוא פילר שהופך את האלבום לעשיר יותר, סקסי יותר וטוב יותר מהשירים הנשכחים באלבום 'Thriller'". בשנת 2003 בחר המגזין "Q" בשיר כשיר הסוגר את רשימת "1,001 השירים הטובים בכל הזמנים". הוידאו קליפ לשיר, שהופק בידי ג'ים יוקיץ', כולל עשרות ידוענים מתעשיית הקולנוע והמוזיקה. בין המשתתפים המפיק קווינסי ג'ונס, הבמאי סטיבן ספילברג, השחקנים ג'ון טרבולטה ואוליביה ניוטון-ג'ון ווירד אל ינקוביק, הידוע בפרודיות שעשה לשירים של ג'קסון. בשיר נראים המשתתפים מגיעים לאולפן צילומים, כשהם מתכוננים לצילומי קליפ לשיר. הם ממתינים לג'קסון שלא נראה במהלך השיר. רק בסיום מגלים המשתתפים כי ג'קסון נכח לאורך כל הזמן וצילם אותם. מידע על היצירה "Liberian Girl" באתר מיוזיק בריינז גרסאות נוספות ל"Liberian Girl" באתר SecondHandSongs Liberian Girl, סרטון באתר יוטיוב POP: MICHAEL JACKSON'S 'BAD,' FOLLOW-UP TO A BLOCKBUSTER, The New York Times, 31 August 1987 הכוונה לשיר באלבום שאינו אחד מהלהיטים המובילים Bad - Review, Rolling Stone, 22 October 1987 Q - 1001 best songs ever (2003) מידע על Liberian Girl, באתר המצעד הגרמני מידע על Liberian Girl, באתר המצעד של ניו זילנד מידע על Liberian Girl, באתר המצעד הצרפתי, ארכיון
תאים קטנים

תאים קטנים (באנגלית: Small Cells) הם צמתי גישה סלולריים באנרגיה נמוכה הפועלים בספקטרום מורשה ולא מורשה, בטווחים של בין 10 מטרים לכמה קילומטרים. הם נקראים "קטנים" משום שבהשוואה לתאי-מקרו (macrocell), יש להם טווח יותר קצר והם בדרך כלל מתמודדים עם פחות ערוצי תקשורת בו-זמנית. הם מטיבים את השימוש בספקטרום הזמין על ידי שימוש באותם תדרים הרבה פעמים בתוך אזור גאוגרפי נתון. תאים קטנים מהווים תחליף לשיטות קודמות של תאים גדולים ועוצמתיים והשיפור שהם מביאים נחשב אחד מאבני הבניין של תשתית 5G. יותר תאים חדשים נבנים בצורה של אוסף תאים קטנים  כשיטה של הגדלת הקיבולת של הרשת הסלולרית, האיכות והעמידות ועם התמקדות ב-LTE Advanced. הדחיסות והעומס על רוחב הפס הנמצא בשימוש מכשירים ניידים והביקוש העולה לכמות מידע גדולה יותר ולכמות מכשירים גדולה יותר, מחייב פתרונות בתחום התקשורת. אחד הפתרונות הוא שימוש בגלים מילימטריים שבהם ישנו רוחב פס "מיותר", כלומר שלא נעשה בו שימוש נרחב עד כה. אחת הסיבות לכך שלא היה שימוש נרחב בגלים מילימטריים הוא שהם אינם אדישים לקירות בניינים ומכשולים דומים וכן נוטים להיקלט בעצים וגשם, ולכן אינם יעילים לטווחים גדולים. אי לכך, שימוש בתאים קטנים יוכל לפתוח אפשרות של שימוש בטכנולוגיה זו לצרכים סלולריים. "Small Cells: Outdoor Pico and Micro Markets: 3G/4G Solutions for Metro and Rural Deployments – ABI Research". אורכב מ-המקור ב-2012-03-21. נבדק ב-2018-02-19. "Technology | Small Cells | Qualcomm". Qualcomm (באנגלית). 2014-05-13. נבדק ב-2018-02-19. "Small Cells". Nokia Networks (באנגלית). 2016-04-26. נבדק ב-2018-02-19. "Small Cells". Ericsson.com (באנגלית אמריקאית). נבדק ב-2018-02-19. ""AT&T Cell Site Forecast"". steelintheair.com (באנגלית אמריקאית). נבדק ב-2018-02-19.
דור חיון

דור חיון (נולד ב-15 ביולי 1998) הוא אתלט ישראלי, 5 פעמים אלוף ישראל (2018, 2020–2023) בריצת 110 מטר משוכות. חיון מתאמן בקבוצת אתלטי הנגב. באליפות ישראל שנערכה ביוני 2016 סיים חיון במקום שישי בריצת 110 מטר משוכות בתוצאה של 15.81 שניות. באליפות ישראל שנערכה ביולי 2017 סיים חיון במקום רביעי בריצת 110 מטר משוכות בתוצאה של 15.09 שניות. באליפות ישראל שנערכה ביולי 2018 זכה חיון במדליית זהב בריצת 110 מטר משוכות בשיא אישי חדש של 14.67 שניות, לפני חברו לאגודה האלוף היוצא מאור סגד (14.94 שניות) ונתנאל רויטבלט ממכבי תל אביב (15.31 שניות). נוסף לכך, הוא השתתף בריצת 100 מטר וקבע שיא אישי חדש של 11.04 שניות, אך לא עלה לשלב הגמר. באליפות ישראל שנערכה בסוף יוני 2022 זכה במדליית זהב בריצת 110 מטר משוכות בתוצאה של 14.19 שניות, לפני פריאל רדה מהפועל חולון (14.83 שניות) ושגיא למדיאל מלידר ירושלים (14.86 שניות) במשחקי המכביה העשרים-ואחת זכה במדליית זהב בריצת 110 מטר משוכות בשיא אישי חדש של 14.04 שניות. ריצת 100 מטר: 10.84 שניות (2022) ריצת 110 מטר משוכות: 14.00 שניות (2022) ריצת 200 מטר: 22.17 שניות (2022) ריצת 400 מטר: 51.32 שניות (2018) ריצת 400 מטר משוכות: 56.68 שניות (2018)
גדר גאוגרפית

גדר גאוגרפית (או גאו-גדר, מאנגלית Geo-fence) היא היקף וירטואלי של אזור גאוגרפי בעולם האמיתי. גדר גאוגרפית יכולה להיווצר באופן דינמי - כמו במקרה של רדיוס סביב נקודה, גדר גאוגרפית יכולה להיות סט מוגדר מראש של גבולות (כגון מתחמי בית ספר או גבול של שכונה). השימוש בגדר גאוגרפית נקרא גידור גאוגרפי. דוגמה של שימוש ביכולת הזו מחייבת מכשיר מודע-מיקום על בסיס שירות מבוסס מיקום (LBS). כאשר המשתמש מבצע כניסה או יציאה מגדר גאוגרפית, נשלח המידע למפעיל הגדר. מידע זה, שמכיל את מיקומו של המכשיר, יכול להישלח לטלפון הנייד או לחשבון דואר אלקטרוני גם של המשתמש עצמו. גידור גאוגרפי, בחיבור עם שירותי בקרת הורים, יכול להודיע להורים אם הילד עוזב את האזור המתוחם. קיימות חברות בהן גידור גאוגרפי משמש את מחלקת משאבי אנוש המחלקה לפיקוח על עובדים שמבצעים עבודה במיקומים מיוחדים, במיוחד אלה שמבצעים עבודות שטח. באמצעות שימוש בכלי גידור גאוגרפי, העובד יכול לרשום ביומן הנוכחות שלו או שלה באמצעות ה-GPS המופעל המכשיר כאשר בתוך המתחם המיועד. יכולות אחרות כוללות שליחת התראה אם רכב נגנב והודעה לפקחים, כאשר חית בר תועה נכנסת לשטח חקלאי. גדר גאוגרפית יכולה לשמש עבור הודעות מבוססות מיקום לתיירים בנושאי בטיחות ותקשורת. מומחה בתחום מערכות אבטחה עם מיקום גלובלי, הציע שהממשלה תעודד את יצרני הכטב"מים לבנות תשתית גידור גאוגרפי לתוך מערכות הניווט של כלי טיס בלתי מאוישים. המערכת המוצעת הזו אמורה למנוע מהכלי לטוס לתוך אזורים מוגנים במרחב האווירי ומסוגלת לפעול בניגוד לפקודות של המפעיל.  AGPS Geocaching בעיית הנקודה במצולע אינגרס דה לארה, אייל; אנתוני למרקה, Mahadev Satyanarayanan (2008). מערכות מיקום: מבוא לטכנולוגיה מאחורי מיקום המודעות. מורגן & קלייפול מוציאים לאור. עמ' 88. ISBN 978-1-59829-581-8. אנתוני סי ליה, אלן ג'יי ברימיקוב, דייוויד ס' פרסטון, כריס O. Imafidon (2009) "Geofencing חברת אבטחה אסטרטגיה למופת." בההליכים בבטיחות ובקיימות גלובלית 5: הכנס הבינלאומי. Jahankhani, H; Hessami, א. ג.; הסו, F. (Eds.) עמ'.104-111 © ספרינגר-וורלאג היידלברג, ברלין 2009. ISBN 978-3-642-04061-0 "What is geo-fencing (geofencing)? - Definition from WhatIs.com". WhatIs.com (באנגלית אמריקאית). נבדק ב-2016-12-10. "Geolocation Data And New Global Markets". 2017-10-10. אורכב מ-המקור ב-2017-12-29. נבדק ב-2017-12-17. De Lara, Eyal; Anthony LaMarca; Mahadev Satyanarayanan (2008). Location Systems: An Introduction to the Technology Behind Location Awareness. Morgan & Claypool Publishers. p. 88. ISBN 978-1-59829-581-8. "Motorcycle Tracker Updates Every 15 Seconds". Motorcycle USA. 23 בינואר 2009. נבדק ב-2009-01-26. {{cite news}}: (עזרה) "Kenya's elephants send text messages to rangers". CBS News. 11 בפברואר 2009. {{cite news}}: (עזרה) "Location Based Messaging for Tourist Safety and Communication" (PDF). UgoRound.com. 3 ביולי 2017. נבדק ב-21 בספטמבר 2017. {{cite web}}: (עזרה) "Todd Humphreys: Don't Overregulate Drones". Alcalde. 18 במרץ 2015. נבדק ב-2015-04-05. {{cite news}}: (עזרה) Schumer, Charles (19 באוגוסט 2015). "Schumer proposes law". נבדק ב-15 בדצמבר 2015. {{cite web}}: (עזרה)
אוגוסטה, מרקיזת באדן-באדן

אוגוסטה, מרקיזת באדן-באדן (בגרמנית: Auguste von Baden-Baden; ‏10 בנובמבר 1704 - 8 באוגוסט 1726), הייתה אשתו של לואי, דוכס אורליאן, וסבתא רבתא של לואי פיליפ, מלך הצרפתים. אוגוסטה נולדה ב-10 בנובמבר 1704 בארמון יוהניסבורג, ללודוויג וילהלם, מרקיז באדן-באדן ולזיבילה, דוכסית סקסוניה-לאוונבורג, בתם של יוליוס פרנץ, דוכס סקסוניה-לאוונבורג והדוויג מפפאלץ-זולצבאך. בשנת 1707 מת אביה, ואחיה לודוויג גאורג, מרקיז באדן-באדן עלה לשלטון במקומו, תוך שאמה משמשת כעוצרת בשמו. אמה הייתה פטרונה גדולה של האמנויות, והפכה את באדן-באדן למרכז תרבות ארכיטקטונית. בהגיעה לפירקה, אמה חיפשה חתן עבורה, והועלו שתי הצעות; הצעה אחת הייתה לחתנה עם אלכסנדר פרדיננד, נסיך טורן וטקסיס, בנו של אנזלם פרנץ, נסיך טורן וטקסיס השני, ואילו ההצעה השנייה הייתה לחתנה עם לואי, דוכס אורליאן, בנו של פיליפ השני, דוכס אורליאן. אוגוסטה העדיפה את ההצעה הגרמנית, בעוד אמה העדיפה את ההצעה הצרפתית, על מנת לחזק את הקשר עם צרפת, ואכן ב-18 ביוני 1724 התחתנה אוגוסטה עם לואי, דוכס אורליאן, ונדונייתה נקבעה על סך 80,000 ליברות. בשנת 1725 נולד בנה לואי פיליפ, דוכס שארטר, ובשנת 1726 נולדה בתה לואיז מארי ד'אורליאן. 3 ימים לאחר לידת בתה, ב-8 באוגוסט 1726 מתה אוגוסטה בפאלה רויאל, פריז, והיא בת 22 שנים בלבד. ב-18 ביוני 1724 התחתנה אוגוסטה עם לואי, דוכס אורליאן, ממנו נולדו לה שני ילדים: לואי פיליפ הראשון, דוכס אורליאן (1725–1785), התחתן עם לואיז הנרייט דה בורבון. לואיז מארי ד'אורליאן (1726–1728). מדיה וקבצים בנושא אוגוסטה, מרקיזת באדן-באדן בוויקישיתוף
אשרם במדבר

אשרם במדבר היה מרכז רוחני ובית הארחה ביישוב שיטים שבישראל שפעל ברוח אושו. במקום התקיימו מגוון מדיטציות מדי יום מבית אושו, מדיטציות הנוגעות בצ'אקרות כמרכזי אנרגיה בגוף ויוגה. המרכז והמדיטציות הופעלו והדרכו על ידי חברי הקהילה שחיה במקום. בין היתר האשרם במדבר תיפקד כבית הארחה ומתחם קמפינג בשוטף, ובנוסף אירח גם סדנאות ריטריט וחקירה עצמית, פסטיבלים ותוכנית WOMP - (Work as Meditation Program) מבית היוצר של אושו. אשרם במדבר הוקם בערבה, במקום בו שכנה בעבר היאחזות הנח"ל שיטים, כ-80 קילומטר צפונית לאילת וכ-70 קילומטר דרומית למצפה רמון, על כביש 40. האשראם הוקם בשנת 2002 על בסיס היאחזות הנח"ל שיטים שפורקה. מקימיו היו רפיק ידידיה וחבריו ששבו לפני כן משהות באשרם בפונה שבהודו. המקום התנהל כקומונה, כענף של קיבוץ סמר שבערבה. הגרעין המייסד עזב את המקום עם השנים והמשיכו להתגורר במקום כ-30 תושבים קבועים. המקום נחשב לאחד המקומות הרוחניים הוותיקים שפעלו בישראל. בשנת 2020, בצמוד לפרוץ מגפת הקורונה, הופסקה פעילות המקום כמרכז רוחני. באשרם במדבר חיה קהילה אשר מונה כ-30 חברים שניהלה חיי קומונה המדגישה את חשיבות המדיטציות, המודעות, האהבה, החגיגה, האומץ והיצירתיות. חברי הקהילה הפעילו את האשרם כבית הארחה בשוטף, הדריכו את תוכנית ה-WOMP, וגם את המדיטציות שהתקיימו במקום מדי יום שהיו פתוחות לכל מי שנמצא באשרם באותה עת. רוב חברי הקהילה החזיקו שמות מהבודהיזם בשפת הסנסקריט. במקום היה בית הארחה הכולל חדרי אירוח, מאהל בדואי ומתחם קמפינג. האשרם כלל מטבח מרכזי על טהרת הצמחונות, אולמות סדנאות ופינת חי. באשרם התקיימו הפעילויות הבאות: שתי מדיטציות ביום מבית אושו וכן מדיטציות הנוגעות בצ'אקרות כמרכזים אנרגטיים בגוף, המודרכות על ידי חברי הקהילה. תוכנית הנקראת (WOMP - (Work as Meditation Program שהציעה טעימה מאורח החיים של הקהילה הכוללת 2 מדיטציות ביום, שילבה עבודה כמדיטציה ונתנה טעימה מחיי הקומונה של האשרם. סדנאות בנושאי מדיטציה והעידן החדש שהתקיימו ברוב סופי השבוע. פסטיבלים שונים שהתקיימו לאורך השנה. בהם פסטיבל זורבה הבודהה שנערך מדי שנה פעמיים בשנה (בסוכות ובפסח) מאז הקמת האשרם, "פסטיבל פשוט" הנערך משנת 2003, פסטיבל שאקטי בעבר, ופסטיבלים נוספים כמו פסטיבל אימג’ן, פסטיבל הג’רני ועוד. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. בשנת 2022 פרסמה קלי רוזן תחקיר באתר האינטרנט "פוליטיקלי קוראת", בו הובאו עדויות על הטרדות מיניות, אלימות וניצול מצד מנהלי האשרם דניאל נצר ('שרדהה') ורן שרפמן ('עוטסב') בין מנחים ומטפלים אחרים. בתחקיר נטען כי נצר ושרפמן ניהלו את האשרם עם מאפיינים כיתתיים ורדו בחיי נשים וגברים, וכן נערות ונערים שעבדו תחתיהם במקום. בשני חלקי הכתבה הועלו האשמות על ניצול מיני, השפלות קבוצתיות, אלימות מילולית ואף ניצול כלכלי. אתר האינטרנט הרשמי של אשרם במדבר אשרם במדבר, ברשת החברתית פייסבוק דפנה טלמון, אשראם כחול-לבן, באתר ynet, 30 בספטמבר 2002 טלי חרותי-סובר, קבוצת תמיכה: החיים בקומונות בישראל, באתר ynet, 26 באפריל 2006 אליען לזובסקי, עושים רוח: שבוע בתוככי הסצנה הרוחניקית של פסטיבל "פשוט", באתר nrg‏, 19 בספטמבר 2009 פוסט שינוי מנהלות, בעמוד הפייסבוק של שיטים, 14 בינואר 2022 דניאלה ברכה, הבודהה ירד לנגב, באתר ערב, 13 באוקטובר 2014 זיו ריינשטיין‏, נכנסים רק עם בת זוג: מה קורה בפסטיבל העירום של ישראל?, באתר וואלה, 10 בספטמבר 2015 קלי רוזן, אשרם במדבר: על חלום ושברו, באתר פוליטיקלי קוראת, 30 באוגוסט 2022 קלי רוזן, אשרם במדבר: חלק שני | פוליטיקלי קוראת | קלי רוזן, באתר פוליטיקלי קוראת, ‏2022-08-31